《宿顾城二首（顾城在范县东）》
唐代·张直

绿草展青裀，樾影连春树。茅屋八九家，农器六七具。

主人有好怀，搴衣留我住。春酒新泼醅，香美连糟滤。

一醉卧花阴，明朝送君去。

醉卧夜将半，土底闻鸡啼。惊骇问主人，为我剖荒迷。

武汤东伐韦，固君含悲凄。神夺悔悟魄，幻化为石鸡。

形骸仅盈寸，咿喔若啁蜺.吾村耕耘叟，多获于锄犁。

作者简介：濮州人。唐末动乱，躬耕海滨，号逍遥先生。工诗。